# ICQ

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

ICQ
מסך הכניסה של האיסיקיו באנגלית
פיתוח | מיראביליס, AOL
גרסה אחרונה | 5.1 ב-18 במאי, 2006
מערכת הפעלה | חלונות, מקינטוש, טלפונים ניידים
רשיון | Freeware
קטגוריה | מסרים מידיים
דף בית | icq.com

ICQ (קרי: איי. סי. קיו.) הוא שמה של התוכנה הראשונה למסרים מידיים שפותחה בתחילה על ידי חברת מיראביליס הישראלית. הגיית אותיותיו של שם זה נשמעת כ-I Seek You ("אני מחפש אותך", באנגלית).

ICQ היא תוכנת המסרים המידיים הנפוצה ביותר בעולם ומשרתת כ- 150 מיליון משתמשים. זוהי ההורדה הפופולרית ביותר בעולם, ומשתמשי ICQ הוגדרו כקהילה בעלת שיעור הצמיחה הגבוה בעולם.

## [עריכה] היסטוריה

חברת מיראביליס נוסדה ביוני 1996 על ידי חמישה ישראלים (יאיר גולדפינגר, ספי ויגיסר, אמנון אמיר אריק ורדי ואביו איש העסקים יוסי ורדי) והציגה את תוכנת המסרים המידיים הראשונה בעולם. הארבעה ראו שאנשים רבים שמחוברים לרשת האינטרנט, לא מחוברים זה לזה. מה שהיה חסר זו הטכנולוגיה לאיתור ולקישור בין אנשים. טכנולוגיה זו נקראה P2P אשר מוכרת כיום מתוכנות כמו קאזה, גנוטלה, ++DC, ביטורנט, אימיול ועוד רבות אחרות.

ICQ יצרה תחום פעילות חדש באינטרנט, תחום המסרים המידיים, וזכתה להצלחה מסחררת, כשהיא מופצת לשימוש בחינם. הצלחתה הביאה את חברת AOL לרכוש את מיראביליס בשנת 1998 תמורת 407 מיליון דולר במזומן, וכך הפכה את מיראביליס לחברת ההיי-טק הישראלית הראשונה שנמכרה בסכומי עתק שכאלה.

ניתן לומר שמיראביליס הציתה את מהפכת הסטארט-אפ בישראל בשלהי המילניום הקודם. בגאונות שבפשטותה היא הציתה בליבם של אלפי צעירים בישראל את ניצוץ ה"למה לא חשבתי על כך בעצמי" ובכך גרמה לגל עצום של השקעות (רובן השקעות אוויר) בסטארטאפיסטים ישראליים. המצב יצר "בועה" שבסופו של דבר התפוצצה והותירה חברות רבות ללא משקיעים וללא "חמצן".

עבור משתמשים המעוניינים להשתמש ב-ICQ במחשב שהתוכנה אינה מותקנת בו, או שקיים בו פייר-וול (חומת אש), נפתח שרות icq2go שמשתמש בדפדפן (פורט 80) להתקשרות. כיום, התוכנה ניתנת להורדה בגירסת הלייט (עם פחות פונקציות ואפשרויות פעילות) שלה, דבר שחוסך במשקלה.

ICQ מאפשרת משלוח וקבלה מידית של הודעות טקסט, קבצים וכרטיסי ברכה, בתקשורת בין שני משתמשים או יותר. כל משתמש מקבל מספר מזהה ייחודי (UIN - Unique Identification Number). מספרים מזהים בני 6 ספרות נחשבים ליוקרתיים, משום שמקורם הוא עוד בתקופת הבראשית של התוכנית, ואילו נהוג כי מספרים מזהים בעלי 5 ספרות בלבד שייכים לעובדי החברה או מקורביהם.

## [עריכה] אפשרויות

פרט לשיחה טקסטואלית, ICQ כולל גם אפשרויות אחרות כגון:

- שיחה קולית
- שיחת וידאו
- שליחת SMS בחינם לרשתות פלאפון, סלקום ואורנג' (נכון לשנת 2006)
- שליחת SMS בתשלום מהסלולרי לחשבון ה-ICQ

## [עריכה] חלופות

ICQ היא לא תוכנה חופשית, הקוד שלה לא פתוח והשימוש בה מותנה בצפייה בפרסומות (אך ישנן תוכנות פיראטיות המעלימות פרסומות אלו).

קיימות תוכנות חופשיות רבות (שתחילה הוצגו ללינוקס, מכיוון שמירביליס פיתחה רק לחלונות), וביניהן:

- Gaim - תוכנה המשלבת רשימות מתוכנות שונות, ביניהן: MSN Messenger, AOL Messenger, IRC וכמובן ICQ .
- Trillian היא תוכנה נוספת המאפשרת שילוב מרשתות שונות. זוהי תוכנה חינמית אך לא חופשית.
- Jabber - תוכנה נוספת וותיקה לרשתות שונות שמתוחזקת היטב.
- Miranda - תוכנה המשלבת רשימות גם מתוכנות אחרות כגון: ICQ, MSN Messenger, AOL Messenger, IRC וכדומה. תוכנה עם תוספות רבות המאפשרים להתאים את התוכנה לפי צרכי המשתמש.

## [עריכה] קישורים חיצוניים

- אתר הבית של התוכנה ICQ.
- ICQ 2go

מקור: http://he.wikipedia.org../../../i/c/q/ICQ_3c2b.html

קטגוריות: תוכנות | מסרים מידיים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Български
- Česky
- Dansk
- Deutsch
- Esperanto
- Español
- Suomi
- Français
- Galego
- Hrvatski
- Magyar
- Interlingua
- Italiano
- 日本語
- Lietuvių
- Nederlands
- Norsk (bokmål)
- Polski
- Português
- Русский
- Slovenčina
- Svenska
- Türkçe
- Українська
- 中文